**Návrh**

**Všeobecne záväzného nariadenia mesta Šamorín č. 5/2022,**

**ktorým sa schvaľuje Prevádzkový poriadok pohrebísk na území mesta Šamorín**

**Návrh VZN:** - vyvesený na úradnej tabuli mesta dňa: 28.3.2022

- zverejnený na webovom sídle mesta dňa: 28.3.2022

**Lehota na predloženie pripomienok k návrhu VZN:**  do (včítane) 8.4.2022

Mesto Šamorín v zmysle ust. § 6 ods. 1, § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a § 18 ods. 2 zákona č. 131/2010 Z. z. o pohrebníctve v platnom znení vydáva toto

**Všeobecne záväzné nariadenie mesta Šamorín č. 5/2022,**

**ktorým sa schvaľuje Prevádzkový poriadok pohrebísk na území mesta Šamorín**

**Čl. 1**

**Úvodné ustanovenie**

Mestské zastupiteľstvo v Šamoríne týmto všeobecne záväzným nariadením (ďalej len „VZN“)  schvaľuje   Prevádzkový poriadok pohrebísk na území mestaŠamorín, predložený prevádzkovateľom pohrebísk – AREA Šamorín s. r.o., so sídlom Bratislavská č. 88,  931 01 Šamorín, ktorý tvorí  **prílohu**k tomuto VZN.

**Čl. 2**

**Zrušovacie ustanovenie**

Zrušuje sa  Všeobecne záväzné nariadenie mesta  Šamorín č. 10/2021, ktorým sa vydáva  Prevádzkový poriadok pohrebísk na území mesta  Šamorín zo dňa 4.11.2021.

**Čl. 3**

**Záverečné ustanovenie**

1. Toto VZN bolo schválené Mestský zastupiteľstvom v Šamoríne dňa .........., pod č. .....................
2. Toto VZN nadobúda účinnosť 15‐tým  dňom od jeho  vyvesenia na úradnej tabuli mesta Šamorín.

Príloha k VZN

**Prevádzkový poriadok pohrebísk na území mesta Šamorín**

**Čl. 1**

**Úvodné ustanovenie**

1. Tento prevádzkový poriadok pohrebísk na území mesta Šamorín vychádza z ustanovení zákona č. 131/2010 Z.z. o pohrebníctve (ďalej len „zákon o pohrebníctve“) a vydáva sa s cieľom upraviť pravidlá prevádzky pohrebísk v meste Šamorín a s tým súvisiace práva a povinnosti občanov.
2. Mesto Šamorín v zmysle ustanovenia § 4 ods. 3 písm. f) zákona SNR č. 369/ 1990 Zb. o obecnom zriadení v znení neskorších predpisov pri výkone samosprávy zabezpečuje výstavbu a údržbu cintorínov na území mesta a vykonáva ich správu prostredníctvom spoločnosti AREA Šamorín s.r.o., so sídlom Bratislavská 88, 931 01 Šamorín.

**Čl. 2**

**Rozsah pôsobnosti**

1. Tento prevádzkový poriadok sa vzťahuje na pohrebiská - cintoríny, nachádzajúce sa na území mesta Šamorín, v ktorých je povolené pochovávať, a to:
2. Mestský cintorín v Šamoríne
3. Cintorín v mestskej časti Mliečno
4. Cintorín v mestskej časti Čilistov
5. Cintorín v mestskej časti Kráľovianky
6. Prírodný cintorín v mestskej časti Bučuháza
7. Pre potreby mesta Šamorín na Mestskom cintoríne v Šamoríne je vybudovaný dom smútku v súlade s požiadavkami Regionálneho úradu verejného zdravotníctva v Dunajskej Strede (RÚVZ). Budovy na poslednú rozlúčku v časti mesta Mliečno a Čilistov slúžia výlučne len na pohrebný obrad. Na cintoríne v časti mesta Kráľovianky nie je vybudovaný dom smútku, preto sa pohrebný obrad koná v Dome smútku v Šamoríne alebo v Mliečne. Cintorín v Bučuháze, je prírodný cintorín, v ktorom sa nachádzajú zachované dobové miesta a pôvodné hroby.
8. Tento prevádzkový poriadok je záväzný pre prevádzkovateľa pohrebiska, pre obstarávateľov pohrebných úkonov, objednávateľov služieb, všetkých návštevníkov pohrebísk, pre osoby vykonávajúce údržbárske práce na pohrebiskách, pre pohrebné služby aj pre účastníkov pohrebu.

**Čl. 3**

**Identifikačné údaje prevádzkovateľa**

1. Mesto Šamorín prevádzkuje pohrebiská   uvedené v § 2 tohto prevádzkového poriadku  prostredníctvom prevádzkovateľa  a správcu pohrebísk, ktorým je spoločnosť:

**Obchodné meno:** AREA Šamorín s.r.o.,

**Sídlo:** Bratislavská 88, 931 01 Šamorín

**IČO:** 36 228 290

**Právna forma**: Spoločnosť s ručením obmedzeným , zapísaná vObchodnom registri Okresného súdu v Trnave, oddiel: Sro, vložka č.11061/T (ďalej len „správca“).

1. Prevádzkovateľ‐ správca prevádzkuje pohrebiská v Šamoríne na základe Zmluvy o zabezpečení cintorínskych  služieb, uzavretej  medzi Mestom Šamorín ako objednávateľom a správcom ako  dodávateľom s účinnosťou odo dňa 01. 01. 1999 v súlade s uznesením č. 14/P/1992  Mestského  zastupiteľstva v Šamoríne zo dňa 04. 11. 1992.

**Čl. 4**

**Rozsah služieb poskytovaných na pohrebisku**

1. **Prevádzkovanie pohrebiska zahŕňa**
2. vykopanie hrobu a zasypanie hrobu,
3. vykonávanie exhumácie,
4. vedenie evidencie súvisiacej s prevádzkovaním pohrebísk (evidencie hrobových miest a evidencia prevádzkovania pohrebiska),
5. správu a údržbu pohrebiska,
6. správu márnice a domu smútku a budov poslednej rozlúčky, ak sú na pohrebisku vybudované,
7. údržbu komunikácií a zelene na pohrebisku,
8. prenájom hrobového miesta,
9. zverejňovanie informácií na pohrebisku na mieste obvyklom.

**Čl. 5**

**Povinnosti prevádzkovateľa a správcu pohrebiska**

1. **Prevádzkovateľ pohrebiska je povinný:**
2. Zdržať sa v styku s pozostalými necitlivého správania a pri pohrebnom obrade umožniť účasť cirkví a iných osôb v súlade s prejavenou vôľou obstarávateľa pohrebu.
3. Vykonávať exhumáciu ľudských ostatkov podľa zákona o pohrebníctve.
4. Zabezpečiť, aby hrob spĺňal požiadavky podľa zákona o pohrebníctve a tohto prevádzkového poriadku.
5. Dodržiavať dĺžku tlecej doby podľa zákona o pohrebníctve a tohto prevádzkového poriadku.
6. Dodržiavať zákaz pochovávania podľa zákona o pohrebníctve a tohto prevádzkového poriadku.
7. Zabezpečovať celý proces súvisiaci s nájomnými zmluvami na hrobové miesta.
8. Nakladať s odpadmi v súlade s právnymi predpismi.
9. Chrániť pohrebisko stavebnými a terénnymi úpravami pred zaplavením.
10. Umiestniť na mieste obvyklom na pohrebisku cenník služieb.
11. **Správca ako prevádzkovateľ pohrebiska je povinný:**
12. Prevádzkovať pohrebisko v súlade so schváleným prevádzkovým poriadkom pohrebiska,
13. Viesť evidenciu hrobových miest.
14. Umožniť prítomnosť obstarávateľa pohrebu a blízkych osôb pri konečnom uzavretí rakvy pred  pochovaním.
15. Zdržať sa v styku s pozostalými necitlivého správania a pri smútočných obradoch umožniť účasť cirkví a iných osôb v súlade s prejavenou vôľou obstarávateľa pohrebu.
16. Písomne informovať nájomcu o
17. skutočnosti, že uplynie lehota, za ktorú bolo nájomné zaplatené,
18. dátume, ku ktorému sa má pohrebisko zrušiť, ak mu je známa jeho adresa; súčasne túto  informáciu zverejniť na mieste obvyklom na pohrebisku a na webovej stránke mesta.
19. Ak zistí, že ľudské ostatky nie sú ani po uplynutí ustanovenej tlecej doby zotleté, tleciu dobu primerane predĺžiť a na tento účel si vyžiadať posudok Regionálneho úradu verejného  zdravotníctva  Dunajská Streda; na základe tohto posudku upraviť   prevádzkový poriadok  pohrebiska.
20. Po výpovedi zmluvy o nájme hrobového miesta umožniť vlastníkovi odviezť pomník, náhrobné  kamene, náhrobné   dosky, oplotenie hrobu (ďalej len „príslušenstvo hrobu“) .
21. Po uplynutí  výpovednej doby, ak vlastník neodstráni príslušenstvo hrobu, toto sa považuje za opustenú vec.
22. Zaisťovať riadnu údržbu pohrebiska, najmä sa starať o ich vonkajší vzhľad, spoločné hroby a  neprepožičané miesta na pohrebiskách, údržbu zelene, čistotu a úpravu komunikácií, údržbu   oplotenia,  hygienické a ostatné účelové zariadenia, technickú  vybavenosť na pohrebiskách, spravovať vodovody a verejné osvetlenie, uzatvárať v mene mesta Šamorín zmluvy o nájme   hrobových miest.
23. Zabezpečiť pravidelnú údržbu a čistenie domu smútku a budov poslednej rozlúčky.

**Čl. 6**

**Zákaz pochovávania**

1. Ak by ďalším pochovávaním na pohrebisku mohlo dôjsť k ohrozeniu zdravia ľudí alebo kvality vody, môže pochovávanie zakázať príslušný orgán štátnej správy.
2. Na pohrebisku, kde je zakázané pochovávanie ľudských pozostatkov do zeme, možno ďalej pochovávať iným spôsobom, ak príslušný orgán štátnej správy, ktorý pochovávanie zakázal, s navrhovaným spôsobom pochovávania súhlasí.

**Čl. 7**

**Povinnosti nájomcu pri údržbe hrobového miesta**

1. Nájomca hrobového miesta je povinný :
2. dodržiavať ustanovenia prevádzkového poriadku, ktoré sa týkajú povinností nájomcu hrobového  miesta,
3. užívať hrobové miesto podľa nájomnej zmluvy,
4. udržiavať prenajaté hrobové miesto v poriadku na vlastné náklady,
5. písomne oznamovať prevádzkovateľovi pohrebiska všetky zmeny údajov, ktoré sú potrebné na  vedenie evidencie u prevádzkovateľa pohrebiska,
6. udržiavať poriadok na pohrebisku.
7. Nájomca a ostatné osoby sú povinné udržiavať vzhľad hrobu tak, aby nepôsobil esteticky rušivo vo  vzťahu k prostrediu pohrebiska alebo okolitým hrobom. Rovnako majú povinnosť venovať túto starostlivosť bezprostrednému okoliu prenajatého hrobového miesta.
8. Hrobové miesto musí byť najmä pokosené, odburinené, očistené od rôznych nánosov a pomníky musia byť osadené tak, aby neohrozovali iných návštevníkov alebo okolité hrobové miesta. Znehodnotené kvetinové dary, odpad z vyhorených sviečok a ďalšie predmety, ktoré narúšajú estetický vzhľad pohrebiska je potrebné z hrobového miesta odstrániť.
9. Nájomca je oprávnený zriadiť alebo zrekonštruovať stavbu na hrobovom mieste na vlastné  náklady, len s predchádzajúcim písomným súhlasom správcu. Pri stavebných úpravách a  výkopových prácach je nájomca povinný si vyžiadať u správcu povolenie na práce, s uvedením  dodávateľa prác a charakteru práce. Osoby, ktoré na pohrebisku vykonávajú práce pre nájomcu, sú povinné riadiť sa pokynmi správcu.  Nájomca zriaďuje náhrobný pomník a jeho súčasti na vlastné  riziko, pričom prevádzkovateľ pohrebiska nezodpovedá za prípadné poškodenia alebo odcudzenie  tohto majetku. Pre rozsiahlosť cintorínov , množstva náhrobných kameňov a verejnú prístupnosť pohrebísk nie je v technických možnostiach zabezpečiť stráženie súkromného majetku.
10. Pri vyhotovovaní stavby alebo pri jej úprave musí nájomca dodržiavať zásady správcu, najmä pokiaľ ide o tvar a rozmery hrobového miesta.

**Čl. 8**

**Povinnosti návštevníkov pohrebiska,**

**spôsob a pravidlá používania zariadení pohrebiska**

1. Návštevník pohrebiska je povinný :
2. dodržiavať ustanovenia prevádzkového poriadku pohrebiska, ktoré sa týkajú povinností  návštevníkov,
3. zachovávať dôstojnosť pohrebiska.
4. Návštevníci pohrebiska a osoby, ktoré tam vykonávajú práce, sú povinní dodržiavať aj pokyny  správcu a sú povinní správať sa spôsobom zodpovedajúcim piete miesta. Na pohrebisku nie je dovolené najmä robiť hluk, požívať alkoholické nápoje a iné návykové látky, vstupovať už pod ich vplyvom, odkladať odpadky a iné veci mimo miest na to určených, vodiť alebo vpúšťať, kŕmiť psov, mačky a iné zvieratá. V celom objekte pohrebiska sa zakazuje jazda na bicykli, je však možné ísť popri bicykli.  Rovnako sa zakazuje jazda na iných podobných prostriedkoch (napr. kolieskové korčule, kolobežka, skateboard a pod.).
5. Správca je oprávnený vykázať z pohrebiska osoby, ktoré ponúkajú tovary a služby na pohrebisku tak, že obťažujú svojim správaním návštevníkov pohrebiska.  Je zakázaný na pohrebisku rozširovať   náboženskú, politickú a inú propagáciu ako aj propagačných materiálov.
6. Správca môže prístup na pohrebisko alebo jeho časti dočasne zakázať, napr. v dobe vykonávania  terénnych úprav, exhumácií a za snehu či poľadovice, ak nemožno zaistiť bezpečnosť návštevníkov  pohrebiska.
7. Motorové a iné vozidlá s výnimkou vozíkov invalidných občanov môžu na pohrebisko vchádzať a    zdržovať sa tam len so súhlasom správcu. V záujme ochrany vecí patriacich nájomcom a  návštevníkom, sú vodiči vozidiel povinní pri vjazde a výjazde z pohrebiska umožniť správcovi   kontrolu úložných priestorov vozidiel. Vodiči vozidiel sú povinní dodržiavať pokyny správcu, inak  môžu byť vykázaní z priestorov pohrebiska.
8. Správca umožní voľný prístup k objektom na pohrebisku v dobe jeho sprístupneniu verejnosti a  zaistí voľný prechod pohrebnému sprievodu.
9. Na pohrebisku a jeho jednotlivých častiach nie je možné bez dohody so správcom umiestňovať  žiadne predmety. Na polievanie možno používať nádoby (krhle) poskytnuté mestom, v prípade   donesených nádob na polievanie, tieto neskladovať pri hroboch, prípadne pri zdrojoch vody.
10. Ukladanie nádob, náradia a iných predmetov na zelené pásy a miesta okolo hrobových miest je  zakázané.
11. Sviečky a kahance na pohrebisku možno rozsvecovať tak, aby nevzniklo nebezpečenstvo požiaru.   Každý návštevník je povinný dodržiavať bezpečnostné a požiarne predpisy v zmysle platných právnych  predpisov. Na  pohrebisku je zakázané páliť trávu a iný odpad.
12. Uličky medzi hrobmi nie je možné užívať na iné účely ako na  komunikačné a nie je možné  obmedzovať ich priechodnosť. Zakazuje sa bez predošlého súhlasu správcu umiestňovať lavičky  alebo odkladacie a úschovné priestory v okolí hrobov a vysádzať kríky a dreviny mimo prenajatej plochy hrobového miesta.
13. Zakazuje sa akékoľvek umiestňovanie ponúk a reklám právnickými alebo fyzickými osobami vo  všetkých priestoroch pohrebiska a na akomkoľvek objekte, ktoré tvoria vybavenosť pohrebiska, a to aj na verejných priestranstvách súvisiacich s prevádzkou pohrebiska, s výnimkou miest na to  vyhradených správcom a s jeho predchádzajúcim súhlasom.
14. Pravidlá pochovávania:
15. Pohrebné dni sú stanovené na všetkých pohrebiskách každý pracovný deň v týždni. Vo výnimočných prípadoch možno vykonať pohreb i v sobotu a nedeľu.
16. b) Čas začatia   obradu po dohode s obstarávateľom pohrebu určí prevádzkovateľ.
17. Časový interval medzi dvomi obradmi sa stanovuje na minimálne 2 hod.
18. Podmienkou zabezpečenia obradu  je:
    1. objednanie a odsúhlasenie obradnej miestnosti, príp. hrobového miesta správcom,
    2. odsúhlasenie času obradu správcom a vykonávateľom obradu.
19. Užívanie domov smútku:
20. Prevádzku domu smútku na cintoríne v Šamoríne a v domoch poslednej rozlúčky v častiach  mesta Mliečno a Čilistov zabezpečuje správca.
21. Obradná miestnosť slúži výhradne na smútočné obrady a rozlúčky so zosnulými.
22. c) Truhly so zosnulými sa ukladajú do chladiacich boxov, ukladanie zosnulých mimo chladiacich   boxov je zakázané.

**Čl.  9**

**Otváracia doba**

1. Pohrebisko – cintorín v Šamoríne je prístupné verejnosti:
   1. v letnom období (1. apríl – 30. september) **7.00 - 20.00 hod**.,
   2. v zimnom období (1. október – 31. marec) **8.00 - 18.00 hod**.,
   3. v období od 30. októbra do 03. novembra a v období Vianočných sviatkov (23.-28. december) **7.00 - 20.00 hod**.

**Ostatné pohrebiská – cintoríny nemajú určenú otváraciu dobu.**

1. Mimo prevádzkovej doby sa pohrebisko v Šamoríne uzamyká a vstup na neho je bez povolenia správcu zakázaný.
2. Na pohrebisku je možné sa zdržiavať len počas ustanovenej otváracej doby pohrebiska. Každý návštevník je povinný do ustanovenej zatváracej doby bez osobitného upozornenia opustiť pohrebisko. Návštevníkovi, ktorý zámerne zotrváva na pohrebisku po uzavretí tohto pohrebiska napriek tomu, že bol na túto skutočnosť upozornený, môže správca obmedziť osobnú slobodu  a na miesto privolať policajné orgány.

**Čl. 10**

**Spôsob ukladania ľudských pozostatkov a ľudských ostatkov, plán hrobových miest**

1. Do hrobových miest sa pochovávajú ľudské pozostatky a ukladajú spopolnené ľudské pozostatky. Ľudské pozostatky sa pochovávajú spravidla po jednom do každého hrobu.
2. Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských pozostatkov a vrstva uľahnutej zeminy nad hornou rakvou bude najmenej 1 meter.
3. Do hrobky je možné uložiť aj viacero rakiev s ľudskými pozostatkami a s ľudskými ostatkami, ak je v nej voľné miesto. Rakva uložená do hrobky musí byť zabezpečená pred únikom zápachu do okolia a musí byť vyrobená tak, aby chránila ľudské ostatky pred hlodavcami.
4. Pri pochovávaní do hrobu sa používajú rakvy z takých materiálov, aby v stanovenej tlecej dobe zotleli spolu s ľudskými ostatkami. Nesmú byť použité rakvy z PVC a iných nerozložiteľných materiálov.

**Čl. 11**

**Výkop hrobu na ukladanie pozostatkov**

1. Hrob na ukladanie ľudských pozostatkov musí spĺňať nasledovné požiadavky:
   1. rozmer hrobového miesta  je stanovený na:

     aa/  jednohrob                                šírka 110 cm     dĺžka 250 cm

     ab/  dvojhrob                                  šírka 210 cm     dĺžka 250 cm

     ac/  detský hrob                              šírka 90 cm     dĺžka 170 cm

     ad/  urnové miesto                          šírka  80 cm     dĺžka   80 cm

Plošná výmera hrobu obsahuje plochu na vybudovanie obrubníka a pomníka. Na každé prepožičané miesto vytýči správca hranice. Porušovanie hraníc sa posudzuje ako priestupok.

* 1. dno musí ležať najmenej 0,5 m nad hladinou podzemnej vody,
  2. bočné vzdialenosti medzi jednotlivými hrobmi musia byť najmenej 0,3 m,
  3. rakva s ľudskými pozostatkami musí byť po uložení do hrobu zasypaná skyprenou zeminou vo  výške minimálne 1,2 m,
  4. najvyššia výška stavieb je 2,00 m nad hrobovým miestom,

1. Výkop hrobu na pohrebiskách v Šamoríne je určený podľa hydrogeologickým prieskumom určenej hladiny podzemných vôd.

**I. Cintorín Šamorín** (šírka, dĺžka, hĺbka, dvoj hĺbka)

* 1. hrob pre dospelých 70 cm, 210 cm, 170 cm, resp. 230 cm
  2. detský hrob do 10 rokov 60 cm, 150 cm, 120 cm
  3. urnové miesto 50 cm, 50 cm, 50 cm

**II. Cintorín Čilistov**

* 1. hrob pre dospelých 70 cm, 210 cm, 160 cm
  2. detský hrob 60 cm, 150 cm, 120 cm
  3. urnové miesto 50 cm, 50 cm, 50 cm

**III. Cintorín Mliečno**

* 1. hrob pre dospelých 70 cm, 210 cm, 170 cm, resp. 230 cm
  2. detský hrob 60 cm, 150 cm, 120 cm
  3. urnové miesto 50 cm, 50 cm, 50 cm

**IV. Cintorín Kráľovianky**:

* 1. hrob pre dospelých 70 cm, 210 cm, 170 cm, resp. 230 cm
  2. detský hrob 60 cm, 150 cm, 120 cm
  3. urnové miesto 50 cm, 50 cm, 50 cm

1. Správca posúdi, či a kde je miesto vhodné na umiestnenie hrobu. Nové dvojhroby už pre nedostatok miesta nie je možné vytýčiť a vykopať.

**Čl. 12**

**Dĺžka tlecej doby**

1. Dĺžka tlecej doby je na všetkých pohrebiskách na území mesta 10 rokov .
2. Ľudské ostatky musia byť uložené v hrobe najmenej do uplynutia tlecej doby. K likvidácii hrobu nesmie dôjsť pred uplynutím tlecej doby.

**Čl. 13**

**Exhumácia zosnulých**

1. Ľudské ostatky je možné exhumovať na
2. príkaz sudcu alebo prokurátora,
3. žiadosť obstarávateľa pohrebu alebo blízkej osoby, ak obstarávateľ pohrebu už nežije, alebo na   žiadosť mesta, ak bolo obstarávateľom pohrebu.
4. Žiadosť o exhumáciu podľa odseku 1 žiadateľ podáva prevádzkovateľovi pohrebiska, na ktorom sú  ľudské ostatky uložené, a musí obsahovať:
   1. vyjadrenie regionálneho úradu verejného zdravotníctva, ak ide o ľudské ostatky pred uplynutím  tlecej doby,
   2. list o prehliadke mŕtveho a štatistické hlásenie o úmrtí,
   3. nájomnú zmluvu vydanú prevádzkovateľom pohrebiska, ak budú ľudské ostatky uložené na inom pohrebisku,
   4. identifikačné údaje prevádzkovateľa pohrebnej služby, ktorý ľudské ostatky prevezie.
5. Ak prevádzkovateľ pohrebiska žiadosti podľa odseku 2 nevyhovie, rozhodne o nej súd.
6. Na rozhodovanie o exhumácii vojnovej obete sa vzťahuje osobitný zákon.
7. Náklady na exhumáciu uhradí ten, kto o ňu požiadal.

**Čl. 14**

**Spôsob vedenia evidencie pohrebiska**

1. Správca ako prevádzkovateľ pohrebiska je povinný viesť evidenciu pohrebiska, ktorá sa člení na:

1.1 **evidenciu hrobových miest, ktorá musí obsahovať**

* 1. meno, priezvisko a dátum úmrtia osoby, ktorej ľudské ostatky sú uložené v hrobovom mieste,
  2. dátum uloženia ľudských pozostatkov alebo ľudských ostatkov s uvedením hrobového miesta a hĺbky pochovania,
  3. záznam o nebezpečnej chorobe, ak mŕtvy, ktorého ľudské pozostatky sa uložili do hrobu alebo hrobky, bol nakazený nebezpečnou chorobou,
  4. meno, priezvisko a adresu miesta trvalého pobytu, ak je nájomcom fyzická osoba; názov obce, ak je nájomcom obec,
  5. dátum uzavretia zmluvy o nájme hrobového miesta (ďalej len „nájomná zmluva“) a údaje o  zmene nájomcu,
  6. údaje o vypovedaní nájomnej zmluvy a dátum jej skončenia,
  7. skutočnosť, či je hrob, hrobka alebo pohrebisko chránené ako národná kultúrna pamiatka alebo pamätihodnosť mesta podľa osobitného predpisu alebo či ide o vojnový hrob. Na mestskom cintoríne v Šamoríne je pohrebisko talianskych a ruských vojakov, ich základnú údržbu vykonáva prevádzkovateľ. Na cintoríne správca eviduje osobitne hroby a hrobky, ktoré sú pamätihodnosťami mesta a sú pod dohľadom a ich základnú údržbu vykonáva: (i) mesto Šamorín, (ii) Rímskokatolícka cirkev, Farnosť Šamorín, (iii) Cirkevný zbor Evanjelickej cirkvi augsburského vyznania na Slovensku Šamorín, (iv) Reformovaná kresťanská cirkev na Slovensku, Cirkevný zbor Šamorín. Všetky tieto vytypované hroby a hrobky sú evidované v samostatných prílohách, a na ich správu a údržbu s jednotlivými inštitúciami sa uzatvárajú osobitné zmluvy. Tieto hrobové miesta musia byť označené názvom správcu, ktorý vykonáva ich údržbu.
  8. údaje o pochovaní potrateného ľudského plodu alebo predčasne odňatého ľudského plodu.

1.2 **evidenciu prevádzkovania pohrebiska**, ktorá musí obsahovať údaje o

* 1. zákaze pochovávania a dobe jeho trvania, ak sa taký zákaz vydal,
  2. zrušení pohrebiska.

**Čl. 15**

**Spôsob nakladania s odpadmi**

1. Odpad vzniknutý pri údržbe hrobového miesta je nájomca hrobového miesta a návštevník  pohrebiska povinný odniesť a vytriediť do kontajnerov a nádob na to určených.
2. Na pohrebisku vznikajú tieto druhy odpadu :
   1. odpad rastlinného pôvodu ‐ suché kvety vo vázach i voľne položené, suché kvety v kvetináčoch,  pokosená tráva, lístie, odlomené suché konáre a podobne,
   2. tuhý odpad - obaly celofánové, obaly a tašky plastové, kvetináče plastové, kahance sklenené, kahance plastové, stavebný odpad, plastové urny, kovový odpad a podobne.
3. Správca je oprávnený odstraňovať z hrobových miest netrvanlivé ozdoby, ako sú zvädnuté  kytice a vence alebo iné ozdoby, ktoré narúšajú estetický vzhľad pohrebiska a uskladňovať ich pred vyvezením na miesta na to určené.
4. Na pohrebisku je zakázané spaľovať trávu a odpad.
5. Prevádzkovateľ nakladá s odpadmi, ktoré vznikajú v súvislosti s prevádzkou a údržbou pohrebiska podľa pokynov mesta Šamorín a to odvozom na určené miesta.

**Čl. 16**

**Podmienky vstupu prevádzkovateľa pohrebnej služby na pohrebisko**

Prevádzkovateľ pohrebiska je povinný umožniť prevádzkovateľovi pohrebnej služby, ktorý má oprávnenie, vstup na pohrebisko na vykonanie pohrebnej služby podľa rozsahu dohodnutého s obstarávateľom pohrebu. Prevádzkovateľ  pohrebnej služby sa riadi prevádzkovým poriadkom pohrebiska,   plánom  pohrebných obradov a pochovávania určeným prevádzkovateľom pohrebiska.

**Čl. 17**

**Pochovávanie v prírodnom cintoríne**

1. **Prírodný cintorín**
2. Prírodný cintorín nachádzajúci sa v Šamoríne v mestskej časti Bučuháza je určený výlučne na pochovávanie podľa zásad prírodného pohrebníctva. V prírodnom cintoríne sa umožňuje výlučne iba uloženie spopolnených ľudských pozostatkov alebo ľudských ostatkov v biologicky rozložiteľnej urne.
3. Prírodný cintorín je možné navštíviť celoročne bez časového obmedzia.
4. **Pravidlá pochovávania**
5. V prírodnom cintoríne sa pochováva od 1. marca do 31. októbra s prihliadnutím na poveternostné podmienky. V čase vegetačného pokoja, v mesiacoch november až február, sa v prírodnom cintoríne nepochováva.
6. Uloženie biologicky rozložiteľnej urny či popola je možné len na vopred určené miesto, v termíne dohodnutom s prevádzkovateľom.
7. Hrobové miesta sa nachádzajú v záhonoch prírodného cintorína. Pri hĺbení hrobovej jamky nesmú byť prerušené korene stromov a je potrebné dodržiavať primeranú vzdialenosť od susediacich hrobových miest a prírodných komunikácií.
8. Hrobová jamka pre uloženie spopolnených pozostatkov má kruhový tvar s obvyklým priemerom do 40 cm a hĺbkou 50 cm. V odôvodnených prípadoch môže byť tento rozmer upravený najviac o 10 centimetrov.
9. Spopolnené pozostatky sa do zeme ukladajú priamym vsypaním alebo uložením biologicky rozložiteľnej urny do hrobovej jamky, ktoré sa zakryjú zeminou v hrúbke minimálne 20 centimetrov s miernym navýšením nad úroveň priľahlého terénu. Do jedného hrobového miesta možno uložiť najviac 1 spopolnené pozostatky.
10. Urny na popol sú vyrobené z prírodných materiálov bez znečisťujúcich prímesí. Poskytuje ich prevádzkovateľ na náklady obstarávateľa pohrebu. Štandardný objem urny je približne 3 litre. Ak majú byť pochované ľudské pozostatky, ktoré sú pozostatkami dieťaťa, môže sa použiť urna primeranej veľkosti, ktorej sa prispôsobí aj veľkosť hrobovej jamky.
11. **Obrady v prírodnom cintoríne**
12. Posledná rozlúčka v prírodnom cintoríne sa koná na vyhradenom obradnom mieste pod korunami stromov. Priebeh a trvanie poslednej rozlúčky dohodne obstarávateľ s prevádzkovateľom.
13. Na poslednú rozlúčku môžu byť ukladané len živé kvety bez obalov, stúh a iných dekorácií.

**IV.** **Označovanie a údržba hrobových miest**

1. V prírodnom cintoríne sa hrobové miesta označujú prírodnou, drevenou pamätnou tabuľou, ktorú zabezpečuje prevádzkovateľ cintorína na náklady obstarávateľa pohrebu. Označenie hrobového miesta je dobrovoľné.
2. Drevená pamätná tabuľa sa umiestňuje iba na hrobové miesto. Hrobové miesto nemôže byť inak označované, ohraničované ani dekorované a nemožno na nich, ani v ich okolí umiestňovať sviečky, kahance či iné predmety.
3. V prírodnom cintoríne je prísny zákaz zapaľovania sviečok a kahancov.
4. Obstarávateľ pohrebu a návštevníci cintorína nie sú oprávnení odstraňovať, upravovať, alebo vysádzať dreviny a umiestniť lavičky a iné stavby na hrobových miestach a priestranstvách prírodného cintorína. Akákoľvek stavebná činnosť je na prírodnom cintoríne zakázaná.
5. Prevádzkovateľ cintorína je oprávnený bez predchádzajúceho upozornenia odstrániť čokoľvek, čo bolo na pohrebisku a cintoríne umiestnené v rozpore s týmto prevádzkovým poriadkom.

**Čl. 18**

**Cenník služieb**

1. Cena nájomného za užívacie právo k hrobu na cintoríne v Šamoríne je stanovená **na 10 rokov** nasledovne:

**DRUH HROBU NÁJOMNÉ:**

1. jednohrob pre dospelých 20 EUR
2. dvojhrob pre dospelých 33 EUR
3. detský hrob 9 EUR
4. urnové miesto 10 EUR
5. kolumbárium 10 EUR
6. Cena nájmu za užívacie právo k hrobu v častiach mesta Čilistov, Kráľovianky a Mliečno je stanovená na 10 rokov nasledovne:

**DRUH HROBU NÁJOMNÉ**

1. jednohrob pre dospelých 13 EUR
2. dvojhrob pre dospelých 22 EUR
3. detský hrob 9 EUR
4. urnové miesto 8 EUR
5. V prírodnom cintoríne v mestskej časti Bučuháza sa nájomné za hrobové miesto neplatí.
6. Správca účtuje za prenájom obradnej miestnosti v Dome smútku (v budove poslednej rozlúčky)     cenu, ktorá je stanovená v  zmysle zákona č. 18/1996 Z.z. o cenách v znení neskorších predpisov.
7. O cenách služieb správcu je správca povinný informovať na mieste obvyklom na pohrebisku.

**Čl. 19**

**Osobitné ustanovenia k nájmu hrobového miesta**

**I. Nájomná zmluva**

1. Právo užívať hrobové miesto vzniká uzavretím nájomnej zmluvy. Uzavrieť nájomnú zmluvu má právo osoba blízka. Ak je ich viac, prednostné právo na uzavretie zmluvy má ten, ktorý sa prihlásil ako prvý. Nájomcom môže byť len fyzická osoba staršia ako 18  rokov.
2. Uzavretím nájomnej zmluvy prevádzkovateľ pohrebiska prenecháva za nájomné nájomcovi hrobové miesto na uloženie ľudských pozostatkov alebo ľudských ostatkov. Nájomná zmluva sa uzatvára na dobu neurčitú.
3. Nájomca je povinný zaplatiť nájomné u hrobov najmenej na 10 rokov a u osobitnej hrobky najmenej na 20 rokov, s opciou na ďalších 10 rokov.
4. Uzatvorením zmluvy nájomca nenadobúda vlastnícke právo k tomuto hrobovému miestu. Vlastníctvom nájomcu môže byť len príslušenstvo hrobu, ak ho nájomca vybudoval na vlastné náklady. Nájomca nie je oprávnený dať hrobové miesto do podnájmu.

**II. Prechod práv k nájmu hrobového miesta**

1. V prípade uloženia zomrelej osoby do existujúceho hrobu preukáže nájomca nájom hrobu  nájomnou zmluvou, v krajnom prípade potvrdením o zaplatení. Pri úmrtí nájomcu prechádza právo  na dedičov, resp.  na osobu  určenú na základe dohody pozostalých. Ak je  dedičov viac a nepríde k dohode, prednostné právo na  uzavretie zmluvy má ten z dedičov, ktorý sa prihlásil ako prvý.
2. Pôvodní nájomcovia hrobov nie sú oprávnení previesť nájom hrobov na iné osoby, s výnimkou blízkych osôb. Prechod zmluvného vzťahu z nájomnej zmluvy, na osobitnú odôvodnenú žiadosť nájomcu, môže byť dohodnutý iba so súhlasom správcu. Správca zapíše nového nájomcu do evidencie a uzatvorí s ním novú zmluvu o nájme hrobového miesta.
3. V prípade zmeny mena na náhrobku je každý z nájomcov povinný oznámiť túto skutočnosť správcovi. Je to potrebné pre zmenu v evidencii hrobových miest.
4. Po úmrtí nájomcu, ak tento má byť uložený do hrobu, ktorého bol nájomcom, zabezpečí správca úhradu nájomného na tleciu dobu od osoby, ktorá je obstarávateľom pohrebu zomretého nájomcu. Ak žiaden z dedičov zomretého nájomcu alebo iná osoba nepožiada o uzavretie nájomnej zmluvy k predmetnému hrobovému miestu, zostáva toto hrobové miesto počas tlecej doby bez nájomcu.

**III**. **Zánik práva k hrobovému miestu**

1. Právo k hrobovému miestu zanikne , ak:
2. závažné okolnosti na pohrebisku  znemožňujú trvanie nájmu  hrobového miesta,
3. sa pohrebisko zruší,
4. sa nájomca písomne vzdá práva k hrobu ,
5. nájomca ani po upozornení nezaplatil nájomné za užívanie hrobového miesta.
6. Ak prevádzkovateľ  pohrebiska vypovie nájomnú zmluvu z dôvodov uvedených v ods. 1 písm. a) a b) je povinný výpoveď nájomnej zmluvy doručiť nájomcovi  najmenej tri mesiace predo dňom,   keď sa má hrobové miesto zrušiť; ak mu nie je známa adresa nájomcu alebo sídlo nájomcu, uverejní  túto informáciu na mieste obvyklom na pohrebisku, resp. umiestni oznámenie na hrob.
7. Ak prevádzkovateľ pohrebiska vypovie nájomnú zmluvu z dôvodov uvedených v ods. 1 písm. a),b),  musí so súhlasom nájomcu zabezpečiť iné hrobové miesto na vlastné náklady a preložiť ľudské  ostatky vrátane príslušenstva hrobu na nové hrobové miesto.

**IV. Zánik práva k hrobovému miestu z dôvodu neplatenia nájomného**

1. Prevádzkovateľ pohrebiska je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.
2. Ak nájomca včas nezaplatí nájomné, prevádzkovateľ  pohrebiska vypovie nájomnú zmluvu .     Prevádzkovateľ  pohrebiska je povinný výpoveď doručiť nájomcovi najneskôr do dvoch mesiacov   po uplynutí   lehoty, na ktorú bolo nájomné zaplatené. Výpovedná lehota, uplynie  do jedného roka  odo dňa doručenia výpovede, ak nájomca je známy. Prevádzkovateľ zároveň vyzve nájomcu, aby najneskôr   do tejto lehoty odstránil z hrobového miesta príslušenstvo hrobu; ak ho v tejto lehote neodstráni, po  uplynutí výpovednej lehoty ho prevádzkovateľ pohrebiska odstráni a uloží na náklady  a nebezpečenstvo nájomcu.
3. Ak prevádzkovateľ pohrebiska vypovie zmluvu z dôvodu neplatenia nájomného a nájomca nie je známy, uverejní výpoveď nájomnej zmluvy na miestne obvyklom na pohrebisku a na hrobe. Výpovedná lehota  uplynie tri roky odo dňa, odkedy nebolo nájomné zaplatené. Prevádzkovateľ pohrebiska  ponechá   po túto lehotu príslušenstvo hrobu na hrobovom mieste s označením, že ide o trojročné uloženie,  počas ktorého sa nájomca môže prihlásiť; po uplynutí výpovednej lehoty sa   príslušenstvo považuje   za opustenú vec.

**V. Likvidácia hrobového miesta**

1. K likvidácii hrobu môže dôjsť:
   1. odstúpením od zmluvy, na základe dohody správcu s nájomcom hrobového miesta o dobrovoľnom vzdaní sa hrobu alebo
   2. po zániku nájmu.
2. Protokol o likvidácii hrobu obsahuje identifikačné údaje nájomcu, označenie hrobového miesta, popis vonkajšej úpravy hrobu, prípadne náhrobku a spôsob, akým sa s náhrobkom naloží.
3. Podmienky likvidácie hrobu:
   1. K likvidácii hrobu nesmie dôjsť pred uplynutím tlecej doby.
   2. Likvidáciu hrobu vykoná správca, po odsúhlasení príslušnou poverenou komisiou mesta.   S náhrobnými kameňmi, prípadne inými súčasťami hrobu bude naložené s prihliadnutím na  historickú alebo umeleckú hodnotu, kvalitu a životnosť materiálu. O likvidácii hrobu sa spíše  „Protokol o likvidácii hrobu“.
4. Hroby a hrobky, ktoré sú evidované v zozname pamätihodností mesta, sa môžu zrušiť len po predchádzajúcom súhlase mesta.
5. Ostatky a urny sa po zániku práva k miestu ponechajú na pôvodnom mieste alebo sa uložia do zeme na inom vyhradenom mieste alebo sa spopolnia a popol sa ihneď na vyhradenom mieste  zmieša so zemou.
6. Po zániku práva k miestu, pri inej likvidácii miesta, alebo i v priebehu dohodnutého nájmu je nájomca povinný preukázať, na žiadosť správcu, vlastníctvo k náhrobnému kameňu, prípadne inému majetku tvoriaceho súčasť hrobu, a to písomným dokladom (kúpa, výstavba, dedičské konanie atď.).

**Čl. 20**

**Spoločné ustanovenia**

1. Tento prevádzkový poriadok je záväzný pre správcu, pre všetkých návštevníkov pohrebísk, pre osoby vykonávajúce údržbárske práce na pohrebiskách, pre pohrebné služby aj pre účastníkov pohrebu.
2. Vo veciach, ktoré tento prevádzkový poriadok neupravuje, platia ustanovenia zákona o pohrebníctve.
3. Dohľad nad dodržiavaním a kontrolu dodržiavania tohto prevádzkového poriadku vykonávajú správca, Mesto Šamorín prostredníctvom mestskej polície a poverených zamestnancov.

**Čl. 21**

**Záverečné ustanovenie**

Tento prevádzkový poriadok nadobúda účinnosť 15-tym dňom odo dňa vyhlásenia všeobecne záväzného nariadenia, ktorým sa schvaľuje Prevádzkový poriadok pohrebísk na území mesta Šamorín.

Jozef Nagy, Csaba Orosz

AREA Šamorín s.r.o., v. r. primátor mesta

prevádzkovateľ pohrebísk